கேள்வி: அமிர்தவசனி (இதழ்) - இதழ் உள்ளடக்கம் குறித்து விரிவாக சொல்லுங்கள்.
பதில்: படிமம்:தத்துவபோதினி இதழில் வெளிவந்துள்ள அமிர்தவசனி விளம்பரம்.png சென்னை பிரம்ம சமாஜத்தின் ராஜகோபாலாச்சாருலு மற்றும் சுப்பராயலு செட்டி 1864ம் ஆண்டு வெளியிடத் தொடங்கிய ‘தத்துவபோதினி’ இதழில் ‘அமிர்தவசனி’ இதழின் பகுதிகள் மறுவெளியீடாக பதிப்பிக்கப்பட்டன. அதில் மநு விளக்கம், பிரம்ம சமாஜப் பாடல்கள் விளக்கம், உபநிஷத்துகள் விளக்கம் போன்றவை சமாஜத்தாரின் தத்துவ போதினியில் இடம்பெற்றன. இதே தத்துவ போதினியில் 1866ம் ஆண்டு ஜூலை மாதம், ‘சமய ஆசாரத் தருமங்கள், இலக்கிய இலக்கணம் (மொழியியல்), ககோளப் பூகோளங்கள், கணிதம், ஜெந்து சுபாவம் (gentoo- இந்தியர்களைக் குறிக்க ஐரோப்பியர் பயன்படுத்திய சொல்), பாக சாஸ்திரம் (சமையல்), தையல் இயந்திரம், விடுகதைகள், வினோதக் கதைகள், பழமொழிகள், போன்றவற்றைத் தக்கச் சித்திரங்களுடன்’ வாசிக்கலாம் என விவரணை செய்யப்பட்டுள்ளது. வாசகர் கடிதங்களை ஆசாரப்பன் வீதி மற்றும் பூக்கடை வீதியிலுள்ள ப்ரீ சர்ச் பாலிகா பாடசாலைகளுக்கு அனுப்பலாம்’ என்ற அமிர்தவசனி குறித்த விளம்பரம் ஒன்று வெளியாகியுள்ளது. 1866ம் ஆண்டு ஏப்ரல், சூலை, ஆகஸ்ட், செப்டம்பர், அக்டோபர் மாதங்களில் வெளியான தத்துவ போதினி இதழ்களில் அமிர்தவசனியில் வெளியான குழந்தை மணம் எதிர்ப்பு (இல்லறம் என்ற தலைப்பில் ஞானாபரணம் எழுதிய கட்டுரை), சுகாதாரம் பேணுதல், நன்னடத்தை, கொடை வழங்குதல் குறித்த கட்டுரைகள் இடம்பெற்றுள்ளன. இந்த இதழ் எத்தனை வருடங்கள் பிரசுரிக்கப்பட்டது என்ற எந்த தகவலும் இல்லை.